Tirez sur le pianiste
Tirez sur le pianiste () je francuski crno-bijeli kriminalistički film snimljen 1960. u režiji Françoisa Truffauta. Predstavlja adaptaciju romana Down There američkog pisca Davida Goodisa. Protagonist, koga tumači Charles Aznavour, je nekoć slavni pijanist koji se nakon samoubistva supruge odlučio povući iz svijeta te pod novim imenom kao pijanist zarađuje za život u baru u "problematičnom" dijelu Pariza. Radnja prikazuje kako se u njega zaljubi konobarica (koju tumači Marie Dubois), ali kako ni ona nije ono za što se pretpostavlja, a što će protagonista dovesti u sukob sa gangsterima. Tirez sur le pianiste je Truffaut snimio nedugo nakon svog trijumfalnog prvijenca 400 udaraca, te je njime htio odati svojevrsni hommage hollywoodkim film noirima; sa druge strane ga je karakterizirala nekonvencionalna struktura, odnosno često korištenje montažnih skokova, voiceover naracije i drugi "eksperimentalnih" tehnika karakterističnih za Novi val. Publici se nije dopao, te je doživio komercijalni neuspjeh; kritika i kasniji filmski historičari su prema njemu bili daleko blagonakloniji. Usprkos toga, Truffaut se tokom nastavka karijere ustručavao inzistirati na tehnikama Novog vala u onakvoj mjeri kakvu je pokazao u Tirez sur le pianiste.

Uloge
 Charles Aznavour ... Charlie Kohler / Edouard Saroyan
 Marie Dubois ... Léna
 Nicole Berger ... Thérèse Saroyan
 Michèle Mercier ... Clarisse
 Serge Davri ... Plyne
 Claude Mansard ... Momo
 Richard Kanayan ... Fido Saroyan
 Albert Rémy ... Chico Saroyan
 Jean-Jacques Aslanian ... Richard Saroyan
 Daniel Boulanger ... Ernest
 Claude Heymann ... Lars Schmeel
 Alex Joffé ... Prolaznik
 Boby Lapointe ... Pjevač
 Catherine Lutz ... Mammy

Izvori

Vanjske veze
 
 
 Shoot the Piano Player essay by Kent Jones at The Criterion Collection

Francuski filmovi
Kriminalistički filmovi
Dramski filmovi
Triler filmovi
Romantični filmovi
Authority control 2